b'\n_START_ARTICLE_\nHi\xc5\xa1a Koro\xc5\xa1ka 24 in Gospejna 2, Maribor\n_START_SECTION_\nOpis\n_START_PARAGRAPH_\nOsrednji del fasade izdaja \xc5\xa1e vse zna\xc4\x8dilnosti tedanjega malomestnega gradbenega sloga. Najbolj poudarjen element je fasadni pomol, ki sloni na dveh konzolah. V za\xc5\xa1iljeni ni\xc5\xa1i je hranil baro\xc4\x8dni kip matere Bo\xc5\xbeje z za\xc4\x8detka 18. stoletja. Poznogotsko ve\xc5\xbeo prekriva grebenasti obok iz prve polovice 16. stoletja, torej iz \xc4\x8dasa, ko je hi\xc5\xa1a bila zgrajena. Iz nje vodijo originalne strme stopnice v klet, kjer sta ohranjena podboja poznogotskega pravokotnega portala.\n_START_SECTION_\nZgodovina\n_START_PARAGRAPH_\nZabele\xc5\xbeeno je, da jo je okoli leta 1750 imel v lasti Franc Weizer, deset let kasneje Peter Murmann, okoli 1785 Lovrenc Streinisberger, od 1804 njegova vdova Marija, od 1822 Janez Jurij Hausner, \xc4\x8digar o\xc4\x8de Georg se je v Maribor priselil iz Spodnje Avstrije, in od 1826 njegov sin Janez._NEWLINE_V 17. stoletju so po\xc5\xbeari ve\xc4\x8dkrat prizadeli mesto, ta hi\xc5\xa1a pa ni nikoli (z)gorela in tudi kuga njenih stanovalcev ni prizadela.'